# Pranešimas žiniasklaidai

2025 m. liepos 11 d.

**„InRento“ pripažinta pirmaujančia finansavimo platforma Europoje**

**NT nuomos projektus Lietuvoje ir užsienyje finansuojanti sutelktinio finansavimo platforma „InRento“ pelnė geriausios finansavimo platformos titulą šių metų Europos FinTech apdovanojimuose Londone.** **Anot apdovanojimų organizatorių, šįmet „InRento“ įvertinta kaip stiprus, rinką keičiantis sprendimas, darantis finansavimą ir investavimą prieinamesnį platesnei auditorijai.**

„Džiaugiamės, jog jau trečią kartą esame tarp geriausių Europoje: 2022 m. ir 2024 m. buvome pripažinti pirmaujančia investavimo technologija. Tai įrodymas, kad einame teisingu keliu, mūsų darbas išsiskiria kokybe, patikimumu, prisideda prie viso sektoriaus augimo ir yra vertinamas visos Europos finansinių technologijų bendruomenės ir tarptautinių investuotojų”, – sako Gustas Germanavičius, „InRento“ įkūrėjas ir vadovas.

Nuo veiklos pradžios „InRento“ jau pritraukė per 51 mln. eurų investicijų, išmokėjo daugiau nei 5 mln. eurų pelno investuotojams su 0 nevykdomų paskolų ir pilnai realizavo 56 projektus. „InRento“ taip pat nuosekliai plečia veiklą už Lietuvos ribų – Italijoje, Lenkijoje, Airijoje.

„Pusė „InRento” investuotojų – iš užsienio, o mūsų bendruomenę jau sudaro daugiau nei 31 tūkst. registruotų vartotojų. Daugiausia jų – iš Vokietijos, Ispanijos, Italijos, Nyderlandų ir kitų Europos Sąjungos šalių. Toks tarptautinis pasitikėjimas ne tik sustiprina mūsų pripažinimą Europoje, bet ir tiesiogiai prisideda prie Lietuvos biudžeto – užsienio investuotojams gaunant palūkanas, taikomas iki 15 proc. išskaičiuojamasis gyventojų pajamų mokestis (GPM). Anksčiau investavimas į NT nuomos projektus buvo prieinamas tik turint didelį kapitalą ir reikalavo nemažai žinių. Dabar, su „InRento”, investuotojai iš visos Europos gali paprastai pasiekti šią turto klasę, investuodami į nekilnojamuoju turtu užtikrintas paskolas“, – priduria G. Germanavičius.

**Apie „InRento“**

„InRento“ – nuo 2020 m. veikianti didžiausia licencijuota sutelktinio NT nuomos projektų finansavimo platforma Europos Sąjungoje. „InRento“ veikla yra licencijuota ir prižiūrima Lietuvos banko. Investavimas susijęs su rizika prarasti dalį ar visą investuotą sumą, todėl investicijas rekomenduojama diversifikuoti ir vertinti atsakingai.